钦定古今图书集成/明伦汇编/氏族典/第474卷 > 《廖用贤尚友录》 > 戴颙
## 钦定古今图书集成/明伦汇编/氏族典/第474卷 > 《廖用贤尚友录》 > 戴颙

按《万姓统谱》：“颙字师观。中浙江乡试第一，登进士，入
翰林为庶吉士，拜吏科给事中。劾奏光禄卿冯兰不
职，章再上，竟降谪兰。武宗议南巡，百官伏阙谏，且哭，
大理少卿吴堂喝令毋哭，颙又上章劾之。由是直声
著闻，在朝咸惮之。未几，卒于官。所著有《倦歌集》”、“《筠溪
稿》，藏于家。”